钦定古今图书集成/理学汇编/文学典/第192卷 > 解缙春雨杂述 > 《论作诗法》
## 钦定古今图书集成/理学汇编/文学典/第192卷 > 解缙春雨杂述 > 《论作诗法》

汉魏质厚于文，六朝华浮于实。具文质之中，得华实
之宜，惟唐人为然。故后之论诗，以唐为尚。宋人以议
论为诗，元人粗豪，不脱毡裘潼酪之气，虽欲追唐迈
宋，去诗益远矣。

“诗有别长，非关书也；诗有别趣，非关理也。不落言论，
不涉理路，如水中月，镜中象，相中色。学诗者如参曹
溪之禅，须使直悟上乘，勿堕空有。”严生之论，可谓得
其三昧。

又曰：“学诗先除五俗，后极三来。五俗：一曰俗体，二曰
俗意，三曰俗句，四曰俗字，五曰俗韵，此《幼学入门》事。
三来者，神来、气来、情来是也。盖神不来则浊，气不来
则弱，情不来则泛，而不关于神，不属于气，不在于情
去，此外道也，似是而非也，非真所谓不浊不弱、不泛
也，非得心得髓之妙也，而后世之说，愚谓异于古者”，
此也。

《诗三百篇》之作，当时闾巷小子能之；后世之作，虽白
首钜儒莫臻其至。岂以古人千百，于今世，遽如是哉？
必有说矣。

前人之诗未暇论，爰以国朝枚举之。刘基起于国初，
极力师古，其词旨能洗前代毡酪之气，且其位置俱
在前列。仆向《集选》，故首推重乐府古调，较之新声尤
胜。江右则刘崧擅场，彭镛、刘永之相望，而称作者